# Országok adatbázis

## Egyszerű, egytáblás lekérdezések

A Föld országainak adatait tartalmazó táblázat struktúrája a következő:

|  |  |  |
| --- | --- | --- |
| rövid név | **típus** | **leírás** |
| *név* | karakteres (27), *elsődleges kulcs* | az ország neve |
| *főváros* | karakteres (19) | az ország fővárosa |
| *földrajzi\_hely* | karakteres (37) | földrajzi elhelyezkedés |
| *terület* | szám (11) | terület km2-ben |
| *államforma* | karakteres (30) | államforma |
| *népesség* | szám (8) | népesség 1000 főben |
| *autójel* | karakteres (3) | autójel |
| *country* | karakteres (31) | *ország* név ékezetes írás nélkül, idegen elnevezésekkel is |
| *capital* | karakteres (19) | *főváros* ékezetes írás nélkül, idegen elnevezésekkel is |
| *pénznem* | karakteres (20) | pénznem |
| *pénzjel* | karakteres (3) | pénzjel |
| *váltópénz* | karakteres (18) | váltópénz a váltószámmal együtt |
| *telefon* | szám (3) | nemzetközi telefon-hívószám |
| *gdp* | szám (5) | egy főre jutó GDP |
| *kat* | szám (1) | ismertségi kategória (1,2,3) |

**Kérdések:**

1. Mi MADAGASZKÁR fővárosa?
2. Melyik ország fővárosa OUAGADOUGOU?
3. Melyik ország autójele a TT?
4. Melyik ország pénzének jele az SGD?
5. Melyik ország nemzetközi telefon-hívószáma a 61?
6. Mekkora területű Monaco?
7. Hányan laknak Máltán?
8. Mennyi Japán népsűrűsége?
9. Mely országok népsűrűsége nagyobb 500 fő/km2-nél?
10. Melyek a szigetországok?
11. Melyik az első hat legnagyobb területű ország?
12. Melyik három ország területe a legkisebb?
13. Melyik a 40. legkisebb területű ország?
14. Melyik a 15. legkisebb népességű ország?
15. Melyik a 61. legnagyobb népsűrűségű ország?

## Összegző lekérdezések - SUM, AVG, COUNT, MIN,

**Kérdések:**

1. Hány lakosa van a Földnek?
2. Mennyi a Föld népsűrűsége?
3. Hány 1.000.000 km2-nél nagyobb területű ország van?
4. Hány ország területe esik 50.000 és 150.000 km2 közé?
5. Hány 1.000.000-nál kevesebb lakosú ország van?
6. Hány olyan ország van, aminek a területe kisebb, mint 10.000 km2, vagy a lakossága kevesebb 1.000.000-nál?
7. Hány ország pénzneme a kelet-karib dollár?
8. Hány ország nevében van benne, hogy "ORSZÁG"?
9. Hány ország van Afrikában?
10. Mennyi Afrika lakossága?
11. Mennyi Európa területe?
12. Mennyi Európa népsűrűsége?
13. Hány országnak nincs autójelzése?
14. Hány országban nem 100 a váltószáma az aprópénznek?

## Beágyazott lekérdezések

**Kérdések:**

1. Hány ország területe kisebb Magyarországénál?
2. Melyik a legnagyobb területű ország, és mennyi a területe?
3. Melyik a legkisebb területű ország, és mennyi a területe?
4. Melyik a legnépesebb ország, és hány lakosa van?
5. Melyik a legkisebb népességű ország, és hány lakosa van?
6. Melyik a legsűrűbben lakott ország, és mennyi a népsűrűsége?
7. Melyik a legritkábban lakott ország, és mennyi a népsűrűsége?
8. Melyik a legritkábban lakott európai ország, és mennyi a népsűrűsége?
9. Melyik a legnagyobb afrikai ország és mekkora?
10. Melyik a legkisebb amerikai ország és hányan lakják?
11. Melyik a legsűrűbben lakott ország méretű ország (vagyis nem város- vagy törpeállam)?
12. Az emberek hány százaléka lakik Afrikában?
13. Az emberek hány százaléka fizet pesoval?

**Egytáblás adatbázis bővítése**

Egészítsd ki a korábbi órák során használt Országok adatbázis jelenlegi egyetlen tábláját az alábbiak szerint!

* Készíts egy új táblát 'kontinens' néven az alábbi struktúrával, illetve tartalommal:

kont\_azon N 2 a kontinens azonosító sorszáma

kont\_nev C 10 a kontinens neve

kont\_azon kont\_nev

========= =========

10 Európa

20 Ázsia

15 Eurázsia

30 Afrika

40 Amerika

50 Ausztrália

52 Óceánia

* Egészítsd ki az 'Orszagok' táblát a végén egy új mezővel, melynek neve legyen 'kont\_azon'. SQL utasítások segítségével töltsd ki az 'Orszagok'.'kont\_azon' mezőt a 'Kontinens' táblában szereplő azonosítókkal annak megfelelően, hogy az egyes rekordokban található országok mely földrészen helyezkednek el.

**Kérdések:**

1. Hány ország van az egyes kontinenseken?
2. Hány ember él az egyes kontinenseken?
3. Mekkora az egyes kontinensek népsűrűsége?
4. Melyik kontinens összes GDP-je a legnagyobb?
5. Mely kontinensek nagyobbak 30 millió km2-nél?